คลอดน้องได้เดือนกว่าแล้วแต่ยังมีเลือดกะปริบกะปรอยเป็นผลจากการฉีดยาคุมหรือป่าวค่ะ??แล้วมีเพศสัมพันธ์ได้ไหม??
สวัสดีค่ะ หากได้ฉีดยาคุมกำเนิดหลังคลอด ยาฉีดก็จะออกฤทธิ์ในการป้องกันการตั้งครรภ์ได้ทันที โดยจะสามารถป้องกันการตั้งครรภ์ได้มากกว่า 99% ดังนั้น หากคลอดลูกมาเดือนกว่าและน้ำคาวปลาหมดดีแล้ว ก็สามารถมีเพศสัมพันธ์ได้ค่ะและโดยปกติ ยาฉีดคุมกำเนิดที่ฉีดให้หลังคลอดนั้น มักเป็นยาฉีดชนิดที่ฉีดทุก 3 เดือน ซึ่งผลข้างเคียงที่พบได้บ่อยคือ การมีเลือดออกกะปริดกะปรอย หรือในบางราย อาจมีประจำเดือนมาบ่อย มานานกว่าปกติ แต่เมื่อฉีดต่อเนื่องไปซัก 2-3 เข็ม ประจำเดือนมักจะขาดหายไปดังนั้น อาการมีเลือดออกะปริดกะปรอยที่เป็นอยู่ จึงน่าจะเกิดจากผลข้างเคียงของยาฉีดคุมกำเนิดได้ ดังนั้น หากเลือดที่ออกมีปริมาณไม่มาก ไม่ได้มีปวดท้องน้อยรุนแรง ก็ไม่ได้อันตรายอะไร ให้สังเกตอาการไปก่อนได้ค่ะ